CELEX: 62019CA0208
Language: et
Date: 2020-05-14 00:00:00
Title: Kohtuasi C-208/19: Euroopa Kohtu (kuues koda) 14. mai 2020. aasta otsus (Landesgericht für Zivilrechtssachen Grazi eelotsusetaotlus – Austria) – NK versus MS, AS (Eelotsusetaotlus – Tarbijakaitse – Tarbijate õigused – Direktiiv 2011/83/EL – Kohaldamisala – Artikli 3 lõike 3 punkt f – Mõiste „lepingud uute hoonete ehitamiseks“ – Artikli 16 punkt c – Mõiste „kaup, mis on valmistatud tarbija esitatud nõuete järgi või mis on selgelt kohandatud konkreetse tarbija vajadustele“ – Arhitekti ja tarbija vaheline leping uue eramu projekti koostamiseks)

20.7.2020   
            
            
               ET
            
            
               Euroopa Liidu Teataja
            
            
               C 240/21
            
         
      Euroopa Kohtu (kuues koda) 14. mai 2020. aasta otsus (Landesgericht für Zivilrechtssachen Grazi eelotsusetaotlus – Austria) – NK versus MS, AS
      (Kohtuasi C-208/19) (1)
      
      (Eelotsusetaotlus - Tarbijakaitse - Tarbijate õigused - Direktiiv 2011/83/EL - Kohaldamisala - Artikli 3 lõike 3 punkt f - Mõiste „lepingud uute hoonete ehitamiseks“ - Artikli 16 punkt c - Mõiste „kaup, mis on valmistatud tarbija esitatud nõuete järgi või mis on selgelt kohandatud konkreetse tarbija vajadustele“ - Arhitekti ja tarbija vaheline leping uue eramu projekti koostamiseks)
      (2020/C 240/28)
      Kohtumenetluse keel: saksa
      
         Eelotsusetaotluse esitanud kohus
      
      Landesgericht für Zivilrechtssachen Graz
      
         Põhikohtuasja pooled
      
      
         Hageja: NK
      
         Kostjad: MS, AS
      
         Resolutsioon
      
      
                  1.
               
               
                  Euroopa Parlamendi ja nõukogu 25. oktoobri 2011. aasta direktiivi 2011/83/EL tarbija õiguste kohta, millega muudetakse nõukogu direktiivi 93/13/EMÜ ning Euroopa Parlamendi ja nõukogu direktiivi 1999/44/EÜ ja millega tunnistatakse kehtetuks nõukogu direktiiv 85/577/EMÜ ning Euroopa Parlamendi ja nõukogu direktiiv 97/7/EÜ, artikli 3 lõike 3 punkti f tuleb tõlgendada nii, et arhitekti ja tarbija vahel sõlmitud leping, mille kohaselt võtab arhitekt ainult kohustuse koostada tarbija jaoks uue, ehitatava eramu projekt ja seoses sellega kohustuse vormistada joonised, ei ole leping uue hoone ehitamiseks nimetatud sätte tähenduses.
               
            
                  2.
               
               
                  Direktiivi 2011/83 artikli 2 punkte 3 ja 4 ning artikli 16 punkti c tuleb tõlgendada nii, et arhitekti ja tarbija vahel sõlmitud leping, mille kohaselt võtab arhitekt kohustuse koostada tarbija jaoks ning vastavalt viimase juhistele ja soovidele uue, ehitatava eramu projekt ja seoses sellega kohustuse vormistada joonised, ei ole leping sellise kauba tarnimiseks, mis on valmistatud tarbija esitatud nõuete järgi või mis on selgelt kohandatud konkreetse tarbija vajadustele nimetatud sätte tähenduses.
               
            
         (1)  ELT C 172, 20.5.2019.